Γρανίτα φράουλα με τόνκα και τσάι
Η τόνκα (μπαχαρικό με αρωματικούς τόνους βανίλιας, αμυγδάλου, κανέλας και γαριφάλου) ταιριάζει τέλεια με τη φράουλα ενώ μια μικρή ποσότητα από τσάι rooibos δίνει την ένταση που χρειάζεται στη γρανίτα.
250 γρ. φράουλες, πλυμένες και καθαρισμένες, 1/2 σποράκι τόνκα* (ή 1/2 κλωναράκι φυσικής βανίλιας, σχισμένο στη μέση, ώστε να πάρουμε τα μαύρα σποράκια από το εσωτερικό του), 50 γρ. ζάχαρη , 1/2 φλιτζ. τσαγιού νερό , 2 - 3 κουτ. γλυκού τσάι rooibos
Για να φτιάξουμε γρανίτα φράουλα με τόνκα, ξεκινάμε φτιάχνοντας το σιρόπι. Βράζουμε το νερό σε ένα μπρίκι και, μόλις αρχίσει να κοχλάζει, ρίχνουμε τα φύλλα του τσαγιού, αποσύρουμε από τη φωτιά και τα αφήνουμε να εκχυλιστούν για 10 - 12 λεπτά.Σουρώνουμε και βάζουμε ξανά το υγρό στο μπρίκι μαζί με τη ζάχαρη. Βράζουμε για 2 - 3 λεπτά, μέχρι να διαλυθεί η ζάχαρη και να δέσει λίγο το σιρόπι. Αποσύρουμε και το αφήνουμε να κρυώσει σε θερμοκρασία δωματίου.Βάζουμε τις φράουλες στο μπλέντερ, προσθέτουμε το σιρόπι και πολτοποιούμε.Βάζουμε το μείγμα σε μεταλλικό δοχείο ή μπολ και τοποθετούμε στην κατάψυξη για τουλάχιστον 3 ώρες ή μέχρι να παγώσει εντελώς η γρανίτα. Μπορούμε βέβαια να την αφήσουμε και πολύ περισσότερο, μέχρι την ημέρα που θα τη σερβίρουμε. Όταν πρόκειται να σερβίρουμε, την αφήνουμε για λίγο εκτός κατάψυξης, ώστε να μαλακώσει ελαφρώς, και έπειτα την ανακατεύουμε καλά με ένα πιρούνι, ώστε να γίνει σαν τριμμένος πάγος.Σερβίρουμε σε χαμηλό ποτήρι ή σε μπολ, με κουταλάκι του γλυκού. Το προσφέρουμε αμέσως, διακοσμώντας προαιρετικά με φρέσκες φράουλες.
Φράουλα,Vegan